EkBass/fiwiki-20250220-pages-articles huggingface dataset:
Karva-levyt

Karva-levyt oli Ypö-Viis -yhtyeen levy-yhtiö vuosina 1979-1980. Monista muista punk-kauden pienlevymerkeistä sen erottaa nimenomaan se, että se toimi yrityspohjalla. Yhtye julkaisi samaan aikaan Karva-Levyjen pyörittämisen kanssa omia levytyksiään myös Poko Rekordsilla, " Ypö-Viiden tuotannon lisäksi Karva-levyt julkaisi Tommy & the Teenagersin, Pupukuusikon ja Äpyli ja Utu ptrui tänne prutuin singlet kultakin. Vuonna 1980 tarkoitus oli julkaista kokoelma-LP jossa Karva-levyjen artistien lisäksi olisi ollut Eppu Normaalin muualla julkaisematonta musiikkia. Eppu Normaali kuitenkin perui lupaamansa mukaantulon. Karva-levyt peruutti projektin ja lopetti toimintansa. Luokka:Suomalaiset rockmusiikin levy-yhtiöt
Myrskysukeltaja

Myrskysukeltaja (Pelecanoides urinatrix) on yksi neljästä myrskysukeltajien heimon lintulajista. Ne kuuluvat kaikki samaan sukuun (Pelecanoides). Myrskysukeltaja elää eteläisen pallonpuoliskon valtamerillä. == Koko ja ulkonäkö == Myrskysukeltaja on ulkonäöltään lunnimainen ja sen ruumiinrakenne on tanakka. Täysikasvuisen linnun pituus on 23 cm. Sukupuolet ovat samannäköiset. Väritykseltään selkäpuoli on tummanharmaa, siipien takaosat vaaleamman harmaat ja vatsapuoli vaalea. == Levinneisyys == Myrskysukeltajaa tavataan Etelä-Afrikassa ja Intian valtameren saarilla sekä myös eteläisellä Atlantilla, Australian kaakkoisrannikolla ja Uuden-Seelannin ympäristössä. Maailman populaation koko on noin 14 miljoonaa yksilöä ja lajin kanta on elinvoimainen. == Elinympäristö == Lintu viihtyy merellä ja se on hyvä lentäjä ja sukeltaja. == Lisääntyminen == Myrskysukeltaja pesii onkaloissa luodoilla ja saarilla sekä rannikolla, muodostaen yhdyskuntia. Naaras munii yhden munan ja molemmat puolisot hautovat sitä yhteensä kahdeksan viikkoa.Diving Petrels Animalsjrank == Ravinto == Ravinto koostuu erilaisista vedenelävistä. Ruokaa etsiessään se sukeltaa tavallisesti 30–35 metrin syvyyteen ääriarvojen ollessa 8 ja 64 metriä. Tärkeimmät ravintoeläimet olivat äyriäisiä ja hankajalkaisia. == Lähteet == Luokka:Ulappalinnut
Ensten

Ensten voi viitata ainakin seuraaviin: * Enstenin tunnusmajakka, historiallinen merimerkki samannimisellä luodolla Mustasaaren kunnassa Merenkurkussa * Enstenin kummeli (myös Enstenin merirasti), historiallinen merimerkki samannimisellä luodolla Hangon edustalla.
Samoanliejukana

Samoanliejukana (Pareudiastes pacifica) on äärimmäisen uhanalainen rantakanalaji, joka saattaa olla kuollut sukupuuttoon. == Koko ja ulkonäkö == Samoanliejukana on lähes lentokyvytön laji, joka yllätettynä hypähtää ilmaan mutta ei varsinaisesti liitele. Se kasvaa 25 cm pitkäksi, ja on väriltään mustanpuhuva; pää, kaula ja rinta ovat siniset. Nokka on kellertävä, silmät ja jalat punaiset. == Levinneisyys == Samoanliejukanoja elää vain Samoalla Savai'in saarella. Viimeisin varma havainto on vuodelta 1873, mutta vuodelta 2003 on epävarma tieto kahdesta yksilöstä. Myös 1900-luvulla tehtiin joitakin epävarmoja havaintoja. == Elintavat== Samoanliejukana on aktiivinen lähinnä öiseen aikaan – siksikään ei voida olla varmoja, onko se kuollut sukupuuttoon. Se syö matoja ja muita pieniä selkärangattomia, joita se kaivelee metsänpohjan karikkeen joukosta. Metsästys ja saarelle muualta tuodut eläimet – kissat, koirat ja rotat – ovat vaikuttaneet tämän lentokyvyttömän linnun nopeaan katoamiseen. == Lähteet == == Aiheesta muualla == *Naturalis (sisältää kolmiulotteisia valokuvia täytetyistä yksilöistä) Luokka:Rantakanat Luokka:Uhanalaiset linnut Luokka:Äärimmäisen uhanalaiset lajit
Bluesion

Bluesion – sinijuurta etsimässä klisee-viidakon vilinässä on kosketinsoittaja- laulaja Jukka Gustavsonin neljäs soololevy. Levy julkaistiin yli kymmenen vuotta Gustavsonin edellisen Toden toistoa (1981) -levyn jälkeen. Levyllä Gustavsonin piano on keskeisessä asemassa. "In Search of a Blue Root in the Acid Rain and the Low of a Cliché Thicket" ja "Palokärjen lento yli vuonon" ovat kokeellisia puhe-, äänitehoste- ja musiikkiosioista koostuvia kappaleita. SF-Blues yhtyeen vuoden 2007 Man – Be Careful! -albumin nimikappale on kokonaan englanniksi käännetty sovitus Bluesion-albumin kappaleesta "Varo - ihminen!" ==Kappaleet== Kaikki kappaleet säveltänyt, sanoittanut ja sovittanut Jukka Gustavson. A-puoli # Tervetuloa-rag # A Frozen Tear # Song of the Secret Person of the Heart # Varo - ihminen! B-puoli # In Search of a Blue Root in the Acid Rain and the Low of a Cliché Thicket # Palokärjen lento yli vuonon # Everyday == Tekijät == * Jukka Gustavson – laulu, kosketinsoittimet, syntetisaattorit, ääni, konkreettiset äänitehosteet * Pekka Nylund – kitara ("A Frozen Tear") * Tom Nekljudow – rummut ("A Frozen Tear") * Maria Boman – laulu ("Palokärjen lento yli vuonon"), ääni * Giuseppina Mäkelä – ääni ("In Search of a Blue Root in the Acid Rain and the Low of a Cliché Thicket", "Palokärjen lento yli vuonon") * Leena Gustavson – ääni, konkreettiset äänitehosteet * Martin Brushane – studioteknikko (Studio Brushane) * Pentti Männikkö – studioteknikko (Yleisradio M1) Luokka:Vuoden 1992 albumit Luokka:Jukka Gustavsonin albumit
Hurrikaani Elena

Hurrikaani Elena oli vuoden 1985 viides nimetty trooppinen myrsky Atlantin hurrikaanikaudella, ja tuon kauden neljäs trooppinen hirmumyrsky. Saffirin- Simpsonin hurrikaaniasteikolla se luokiteltiin tasolle kolme, kun se iskeytyi maihin. Myrsky aiheutti tuhoja Yhdysvaltojen Meksikonlahden rannikolla, etenkin eroosiota ja osteriviljelmien tuhoa Floridassa. Elenan reitti oli poikkeuksellinen, sillä se pyörähti silmukan rannikolla ja lähestyi samoja alueita kahdesti. Lähes miljoona floridalaista lähti evakkoon Louisianaan. == Hurrikaanin kehitys == Ensimmäiset merkit säähäiriöstä, joka myöhemmin kehittyi hurrikaaniksi, nähtiin Cap Verden pohjoispuolella 23. elokuuta 1985. Se kehittyi trooppiseksi myrkyksi ja lähestyi Kuubaa 27. elokuuta. Se sai nimen Elena 28. päivänä, kun sen keskus oli Kuuban yllä ja lentokoneilla mitattiin 26 m/s tuulia. Hurrikaanin voiman se saavutti 29. elokuuta. Hurrikaanin virtausta ohjaavat ylemmän ilmakehän virtaukset muuttivat suuntaansa kahdesti, ja niin Elena pyörähti Floridan rannikolla ennen kuin se iskeutyi maihin lähellä Biloxia Mississippin osavaltiossa. == Hurrikaanin voimakkuus == Ilmanpaine kävi alilmmillaan 951 hPa:ssa. Suurin mitattu keskituuli oli 47 m/s, puuskat 61 m/s. Rankimmat sateet saatiin Floridan niemimaan pohjoisosassa, 290.6 mm. Hyökyaallot merellä kasvoivat kolmimetrisiksi. == Lähteet == Elena Luokka:Vuoden 1985 luonnonmullistukset
Pikkutropiikkilintu

Pikkutropiikkilintu, aikaisemmilta nimiltään pikkujouhipyrstö ja keltanokkatropiikkilintu (Phaethon lepturus) on pitkäpyrstöinen tropiikkilintujen heimoon kuuluva merilintulaji. == Koko ja ulkonäkö == Pikkutropiikkilintu on täysikasvuisena 80 cm pitkä, josta puolet on pyrstöjouhien mittaa, ja siivenkärkien väli on 90–95 cm. Sukupuolet ovat samannäköiset. Linnun tunnistaa erityisesti 30–40 cm pitkistä pyrstöjouhista. Vatsapuoli on vaalea, selkäpuolella siivissä ja pyrstön tyvessä on mustanharmaata kuviointia. pienoiskuva|Lentävä pikkutropiikkilintu. == Levinneisyys == Pikkutropiikkilintua tavataan trooppisella Atlantilla, läntisellä Tyynellämerellä ja Intian valtamerellä. Se pesii myös Karibianmeren saarilla. Sitä on tavattu pohjoisessa jopa Bermudalla saakka. Läntisellä palearktisella alueella laji on tavattu vain kerran, Kap Verden Boa Vistan saarella Ilhéu de Curral Velhossa 20. helmikuuta 1999.Clarke, Tony: Birds of the Atlantic Islands. Lontoo: Christopher Helm, 2008. ISBN 978-0-7136-6023-4. Lajista tunnetaan kolme alalajia, joista lepturus pesii Intian valtamerellä, fulvus Joulusaarella ja dorotheae läntisellä Tyynellämerellä. Daudin kuvaili lajin holotyypin Mauritiukselta.IBC == Elinympäristö == Pikkutropiikkilintu viihtyy ulapalla ja on hyvä sukeltaja. == Lisääntyminen == Laji pesii kallion halkeamissa, puunonkaloissa tai jopa paljaalla maalla. Pesässä on vain yksi muna, jota sekä koiras että naaras yhdessä hautovat noin 40 päivää. Poikanen lähtee pesästä 11 viikon ikäisenä. Pikkutropiikkilintu voi pesiä kaikkina vuodenaikoina pesimäkierron pituuden ollessa noin 40 viikkoa.Perrins, Christopher M. (päätoim.): Otavan lintutieto – Maailman linnut. Otava, 1992. ISBN 951-1-12001-8 Pyrstöjouhien esittelyllä on merkittävä rooli soidinlennossa, joka tapahtuu pesäpaikan lähistöllä. == Ravinto == Pikkutropiikkilintu sukeltaa ravinnokseen äyriäisiä, kaloja ja mustekaloja. ==Lähteet== Luokka:Tropiikkilinnut
PADI

PADI (Professional Association of Diving Instructors) on kaikkialla maailmassa tunnettu amerikkalaisperäinen sukelluskoulutusjärjestelmä, jonka määrittelee kurssisisällöt ja standardit sukellusopetukselle sekä sukelluskouluttajien koulutukselle. PADI vastaa myös kaikkien opetusmateriaalien valmistamisesta koulutusohjelmiinsa. Vuonna 2006 PADI luokitti 924 270 sukeltajaa. PADI- koulutusjärjestelmää edustavat sukellusliikkeet ja sukelluskeskukset. Muita Suomessa yleisiä koulutusjärjestelmiä ovat mm. SSI (Scuba Schools International), ranskalainen CMAS jota sukellusseurat yleisesti käyttävät ja tekniikkasukellukseenkin orientoitunut NAUI. == Tärkeimmät sukelluskortit PADI järjestelmässä == * Open Water Diver, aloitteleva sukeltaja (maks. 18 m) * Advanced Open Water Diver, sukeltaja (maks. 30 m) * Rescue Diver, sukellusturvallisuus ja ensiapu * Master Scuba Diver, CMAS P3-tasoa vastaava koulutustaso * Divemaster * kouluttajat, useita kouluttajatasoja == Aiheesta muualla == * http://www.padi.com/ Luokka:Sukellus
Fiona (nimi)

Fiona on kansainvälinen, alun perin skotlantilainen naisen etunimi. Suomessa nimi alkoi yleistyä vasta 1900-luvun lopulla. Vuoden 2019 loppuun mennessä se on Digi- ja väestötietoviraston tietojen mukaan annettu noin 1250 henkilölle, joista yli puolet on 2010-luvulla syntyneitä. Vuodesta 2020 lähtien Fionan nimipäivä on suomenkielisen ja vuodesta 2025 lähtien myös ruotsinkielisen kalenterin mukaan 2. maaliskuuta. Fiona on feminiinimuoto miehen nimestä Fionn, joka merkitsee gaelin kielellä kaunista tai valkoista. ==Tunnettuja Fiona-nimisiä== * Fiona Apple (s. 1977), yhdysvaltalainen laulaja–lauluntekijä * Fiona Brown (s. 1995), skotlantilainen jalkapalloilija * Fiona Button, englantilainen näyttelijä * Fiona Dolman (s. 1970), skotlantilainen näyttelijä * Fiona Ferro (s. 1997), ranskalainen tennispelaaja * Fiona Flanagan, tunnettu nimellä Fiona (s. 1961), yhdysvaltalainen rock-laulaja * Fiona Fullerton (s. 1956), brittiläinen näyttelijä ja laulaja * Fiona Graham (1961–2023), australialainen antropologi ja geisha * Fiona Kelly, useamman englantilaisen nuortenkirjailijan kirjailijanimi * Fiona May (s. 1969), Isoa-Britanniaa ja Italiaa edustanut pituushyppääjä * Fiona Macleod, oik. William Sharp (1855–1905), skotlantilainen kirjailija * Fiona Schwartz (s. 1972), saksalainen näyttelijä * Fiona Shaw (s. 1958), irlantilainen teatteri- ja elokuvanäyttelijä * Fiona Timantti, oik. Heli Karhunen (s. 1982), suomalainen muotisuunnittelija ==Kuvitteellisia Fiona-nimisiä== * prinsessa Fiona, keskeinen hahmo elokuvasarjassa Shrek * Fiona, Marvel Comicsin sarjakuvamaailman hahmo, Ryhmä-X:n vihollinen * Fiona, Kristin Scott Thomasin roolihahmo elokuvassa Neljät häät ja yhdet hautajaiset (1994) * Fiona Bickerton, Sienna Millerin roolihahmo televisiosarjassa Keen Eddie * Fiona Brewer, Toni Colletten roolihahmo elokuvassa Poika (2002) * Fiona Cassidy, Sophie Heathcoten esittämä konstaapeli televisiosarjassa Sydneyn satamapoliisit * Fiona Volpe, Luciana Paluzzin roolihahmo James Bond -elokuvassa Pallosalama (1965) ==Lähteet== Luokka:Etunimet
Ruskopelikaani

Ruskopelikaani (Pelecanus occidentalis) on pelikaanilajeista pienin. Se on myös yksi Pohjois-Amerikan tunnetuimmista lintulajeista. == Koko ja ulkonäkö == Ruskopelikaanin pituus on täysikasvuisena noin 115 cm. Aikuisella linnulla on ruskea niska ja muutoin lajin tuntee hyvin sen venyvästä nokkapussista ja ruskeahkosta värityksestä. Sukupuolet ovat samannäköiset. == Levinneisyys == Lajia tavataan rannikkojen tuntumassa Washingtonin osavaltiosta ja Virginiasta Pohjois-Amerikassa aina Chilen rannikolle ja Amazonin suulle saakka Etelä- Amerikassa. Pohjois-Amerikan linnut lentävät etelään talvehtimaan pesimisen jälkeen. == Elinympäristö == Laji on paikoin yleinenkin rannikoilla ja jokien suistoissa. Se voi kesyyntyä hyvinkin rohkeaksi kalojen kerjääjäksi kalastajilta. == Lisääntyminen == Ruskopelikaani pesii satojenkin parien muodostamissa yhdyskunnissa, jotka ovat yleensä rannikon lähistöllä, etenkin saarilla. Pari rakentaa yhdessä pesän risuista, enimmäkseen puuhun, mutta joskus myös maahan. Pesässä on 2–3 munaa, joita koiras ja naaras hautovat yhdessä noin kuukauden. == Ravinto == Ruskopelikaanin ravinto koostuu pääasiassa kaloista, joiden perään lintu syöksysukeltaa korkealtakin ilmasta. == Edustus kulttuurissa == Vuonna 1998 yhdysvaltalainen kapellimestari David Woodard suoritti rekviemen Kalifornian ruskealle pelikaanille rannalla, jonne eläin oli pudonnut.Manzer, T., "Pelican's Goodbye is a Sad Song", Press- Telegram, 2.10.1998.Allen, B., Pelican (Lontoo: Reaktion Books, 2019), s. 152–153. ==Lähteet== Luokka:Pelikaanit
Israelin koripallomaajoukkue

Israelin koripallomaajoukkue edustaa Israelia koripallon maajoukkuekilpailuissa. Sen paras arvokisasaavutus on hopeamitali EM-kisoissa 1979. == Historia == Israelin koripallomaajoukkue on pelannut MM-kisoissa kahdesti. Se sijoittui kahdeksanneksi Brasiliassa 1954 ja seitsemänneksi Espanjassa 1986. == EM-kisat 1979 == Vuoden 1979 EM-kisoissa Israel saavutti hopeaa. Alkulohkossaan se hävisi Ranskalle 83–92 mutta voitti Puolan 86–78 ja Jugoslavian 77–76. Kun Ranska hävisi kaksi muuta otteluaan, voitti Israel alkulohkonsa. Jatkolohkossa Israel voitti ensin Tšekkoslovakian 94–93, hävisi sitten Italialle 78–90, voitti Espanjan 88–84 ja hävisi Neuvostoliitolle. Jatkolohkon viimeisessä ottelussa Israel voitti Jugoslavian 89–88, mikä varmisti maalle jatkolohkon kakkossijan ja finaalipaikan. Finaalissa Israel hävisi Neuvostoliitolle 76–98. Israelin hopeajoukkueessa pelasivat Motty Aroesti, Miki Berkovich, Steve Kaplan, Luis Silver, Boaz Yanai, Avigdor Moskovich, Itamar Marzel, Barry Leibowitz, Pinhas Hozez, Uri Ben Ari, Shuki Schwartz ja Erick Menkin. Joukkueen valmentajana toimi Ralph Klein. == EM- kisat 2007 == Espanjassa pelattavissa EM-kisoissa 2007 Israel hävisi alkulohkossaan Kreikalle 66–76 ja Venäjälle 56–90 mutta voitti Serbian 87–83 ja selviytyi 12 parhaan joukkoon. Jatkolohkossa Israel voitti yllättäen Kroatian 80–75 mutta hävisi ennakkoon heikommaksi arvioidulle Portugalille 85–94. Jatkolohkon viimeisessä ottelussaan Israel hävisi Espanjalle 73–99 ja jäi jatkolohkossaan viimeiseksi ja sijoittui koko kisoissa yhdenneksitoista. Israelin paras pistemies oli Yotam Halperin (14,0 pistettä / ottelu), paras levypallomies Yaniv Green (9,3) ja paras syöttäjä Meir Tapiro (5,0). Joukkuetta valmensi Zvi Sherf. == EM-kisat 2009–2013 == Vuoden 2009 EM- kisoissa Israel hävisi kaikki alkulohkon kolme otteluaan. Vuoden 2011 kisoissa se voitti Latvian ja Italian mutta hävisi kolme muuta otteluaan eikä selviytynyt alkulohkonsa neljänneksi sijoittuneena jatkoon. Vuonna 2013 Israel voitti viidestä vastustajastaan vain Belgian ja sijoittui alkulohkossaan viimeiseksi. == Lähteet == Luokka:Israelin koripallo Luokka:Koripallomaajoukkueet
Salomoninliejukana

Salomoninliejukana, entinen salomonliejukana (Pareudiastes silvestris) on äärimmäisen uhanalainen rantakanalaji. == Koko ja ulkonäkö == Salomoninliejukana kasvaa 25 cm pitkäksi, ja on väriltään mustanpuhuva; pää, kaula ja rinta ovat siniset. Nokka ja jalat ovat punaiset, silmät mustat. Vartalonmuoto on puikea, pyrstö lähes olematon töpö. Lintu on lentokyvytön.Birdlife == Levinneisyys == Salomoninliejukanoja elää vain Salomonsaarilla Tyynellä valtamerellä. == Elintavat== Salomoninliejukana viihtyy alankoalueiden kosteissa trooppisissa metsissä. Elinympäristön hävitys on vaikuttanut tämän linnun nopeaan katoamiseen. Sen luultiin kuolleen sukupuuttoon jo 1950-luvulla, mutta 2001 ja 2002 koirat löysivät joitakin yksilöitä. == Lähteet == Luokka:Rantakanat Luokka:Uhanalaiset linnut
Blumarine

Blumarine on italialainen muotitalo, jonka Anna Molinari ja hänen miehensä Gianpolo Tarabini perustivat Carpissa vuonna 1977. ==Historiaa== Molinari ja Tarabini antoivat muotitalolle nimen Blumarine, sillä he pitivät merestä ja sinisestä väristä. Vuonna 1980 Blumarine esittäytyi ensimmäistä kertaa Moditissa, joka on pieni muotiesitys Milanossa. Ensimmäinen muotinäytös oli Milanon muotiviikolla vuonna 1981. Vuonna 1988 Blumarinesta tuli osakeyhtiö nimeltä Blufin. 1990-luvun alussa Blumarinea myi 600 liikettä ympäri maailmaa. Vuonna 2006, Gianpolo Tarabinin kuoltua, toimitusjohtajaksi tuli hänen poikansa Gianguido. == Lähteet == ==Aiheesta muualla== * Blumarine.com Luokka:Vaatemerkit
Napapiirin rakastavaiset

Napapiirin rakastavaiset () on espanjalainen, osittain Suomeen sijoittuva Julio Médemin ohjaama elokuva vuodelta 1998. Sen pääosissa näyttelevät Najwa Nimri ja Fele Martínez. Elokuva voitti kaksi Goya-palkintoa vuonna 1999. Napapiirin rakastavaiset kertoo Otton ja Anan epätavallisen rakkaustarinan. Nämä tapaavat ensimmäisen kerran jo lapsina ja myöhemmin näiden vanhemmat menevät keskenään naimisiin. Sisarpuolten yhteys katkeaa moniksi vuosiksi, mutta aikuisikään ehdittyään he tapaavat uudestaan Suomen Lapissa traagisin seurauksin. Elokuvan teemoja ovat rakkaus, kuolema, kohtalo, luonto ja elämän sattumanvaraisuus. Sen musiikin on säveltänyt Pedro Almodóvarin elokuvien vakiosäveltäjä Alberto Iglesias, ja elokuva saikin musiikista toisen Goya- palkintonsa. Eräs elokuvan tärkeistä musiikkikappaleista on Olavi Virran ja Harmony Sistersin esittämä Sinitaivas-tango. Elokuvan kuvauspaikkoja olivat muun muassa Madrid, Helsinki, Lohja ja Rovaniemi. Suomalaiseen näyttelijäkaartiin kuuluivat Petri Heino ja Outi Alanen. Luokka:Vuoden 1998 espanjalaiset elokuvat Luokka:Espanjalaiset draamaelokuvat
Lena (täsmennyssivu)

Lena voi tarkoittaa seuraavia asioita: * Lena, joki Venäjällä * Lena, monissa maissa käytetty muoto Leena-nimestä * Lena, Eurovision laulukilpailut 2010 voittaneen Lena Meyer-Landrutin taiteilijanimi * oik. Lenna, kuvankäsittelyalgoritmien ja kuvanpakkausmenetelmien testikuva * Lena, taajama Norjassa * Kárga eli Léna, saari Kreetan rannikolla Kreikassa == Katso myös == * Lena Maate, kokkolalainen yhtye * Lenan piiri, piiri Venäjällä * Lenan piiri, piiri Uppsalan kunnassa Ruotsissa
Leppälä

Leppälä voi tarkoittaa seuraavia: ==Paikannimi== *Leppälä (myös: Leppälänkylä), kylä Kuortaneella Suomessa *Leppälä, kylä entisessä Suojärven kunnassa Suomen Neuvostoliitolle luovuttamalla alueella *Leppälä, kylä entisessä Viipurin maalaiskunnassa Suomen Neuvostoliitolle luovuttamalla alueella ==Sukunimi== *Anni Leppälä (s. 1981), valokuvataiteilija *Anton Hjalmar Leppälä (1886–1949), yrittäjä ja yritysjohtaja, teollisuusneuvos *Bertta Leppälä (o.s. Pykälä, 1891–1966), poliitikko ja kansanedustaja, Juhani Leppälän puoliso *Ilmari Leppälä (1911–1982), kenraaliluutnantti *Janne Leppälä (s. 1986), pesäpalloilija *Jarno Leppälä (s. 1979), showmies ja Duudsonit-ryhmän jäsen *Joona Leppälä (s. 1993), YouTube -videoiden tekijä *Juha Leppälä (s. 1983), pesäpalloilija *Juhani Leppälä (vuoteen 1906 Lindeqvist, 1880–1976), kansanedustaja, maanviljelijä ja kunnallisneuvos, Bertta Leppälän puoliso *Juuso Leppälä (s. 1981), kuvataiteilija *Kimmo Leppälä (s. 1963), klarinetisti ja säveltäjä *Pertti "Patu" Leppälä (s. 1960), entinen F1-veneilijä. Luokka:Luettelot henkilöistä sukunimen mukaan
Loistokultasiipi

Loistokultasiipi (Lycaena virgaureae) on sinisiipisten (Lycaenidae) heimoon kuuluva pieni päiväperhonen ja yksi Suomen yleisimmistä päiväperhoslajeista. == Koko ja ulkonäkö == Loistokultasiiven siipien kärkiväli on 23–34 mm. Koiraan siipien yläpinnan pääväri on hohtavan kullanpunainen eikä niillä ole mustanruskeaa, eteenpäin levenevää ulkoreunusta lukuun ottamatta mitään kuviointia. Naaraan etusiipien yläpinnat ovat kuparinpunaiset. Niiden keskiosassa on kaksi mustaa täplää ja ulkoreunassa rinnakkaain kaksi tummaa täpläriviä, joista ulompi on hieman epäselvä. Takasiivet ovat tummanruskeat ja niissä on oranssi reunajuova. Molempien sukupuolten siipien alapinnan pääväri on kellanharmaa ja niissä on hajallaan pieniä mustiä täpliä. Takasiivessä uloimpiin täpliin liittyy valkoinen laikku ja siipeä reunustaa oranssi reunavyö. Toukka on väriltään vihreänkellertävä. s. 248-249 s. 230-231Svenska fjärilar Etelä-Euroopassa alalajeilla L. v. miegii sekä L. v. punctatus koiraan siivissä on musta keskitäplä. (MHNT) Lycaena virgaureae - Radawa Poland - male dorsal.jpg |Lycaena virgaureae ♂ (MHNT) Lycaena virgaureae - Radawa Poland - male ventral.jpg |Lycaena virgaureae ♂ △ == Levinneisyys ja lentoaika == Loistokultasiiven esiintymisalue ulottuu Etelä- ja Keski- Euroopasta Vähän- ja Keski-Aasian kautta Mongoliaan. Se puuttuu Euroopassa läntisimmistä osista, muun muassa Britteinsaarilta ja Alankomaista sekä kaikkein eteläisimmistä osista. Suomessa esiintymisalue ulottuu suunnilleen napapiirille. Lentoaika on kesäkuun lopulta elo-syyskuun vaihteeseen yhtenä sukupolvena. Lennon huippu sijoittuu heinäkuulle.Perhosviki == Elinympäristö ja elintavat == Loistokultasiiven elinympäristöä ovat tuoreet ja kuivat niityt, tienpientareet ja kedot. Se on hyvin yleinen ja oli vuonna 2013 Suomen päiväperhoslaskennassa 11. yleisin laji s. 135. Koiraat etsivät naaraita lentelemällä ympäriinsä. Naaras laskee munat yksitellen ravintokasvien lehdille ja laji talvehtii munana. Toukat kuoriutuvat keväällä. Ne ovat hyvin piilottelevia ja syövät lehtiin ikkunamaisia ohentumia. Toukilla on hyvin löyhä suhde muurahaisiin. Toukkakehitys kestää kuutisen viikkoa ja kotelovaihe kahdesta kolmeen viikkoa. == Ravintokasvi == Toukan ravintokasveja ovat hierakat, etenkin niittysuolaheinä (Rumex acetosa) ja myös ahosuolaheinä (Rumex acetosella). == Lähteet == * === Viitteet === == Aiheesta muualla == *LuontoPortti: Loistokultasiipi (Lycaena virgaureae) *Suomen Perhoset: Loistokultasiipi *Keskisuomalainen: Loistokultasiipi *Iltalehti: Loistokultasiipi (Lycaena virgaureae) *UniProt, Taxonomy: Lycaena virgaureae * Bestimmungshilfe des Lepiforums * Moths and Butterflies of Europe and North Africa Luokka:Sinisiivet
Portugalin koripallomaajoukkue

Portugalin koripallomaajoukkue edustaa Portugalia koripallon maajoukkuekilpailuissa. Se on kolmasti selviytynyt EM-lopputurnaukseen. == Historia == Vuoden 1951 EM-kilpailuissa Portugali sijoittui 15:nneksi. Espanjassa pelatuissa EM-kisoissa 2007 Portugali hävisi alkulohkossaan Espanjalle 56–82 ja Kroatialle 68–90, mutta voitti Latvian 77–67 ja selviytyi 12 parhaan jatko-otteluihin. Jatkolohkossa Portugali hävisi Venäjälle 65–78, voitti Israelin 94–85 ja hävisi Kreikalle 67–85. Portugali sijoittui jatkolohkossaan viidenneksi ja koko turnauksessa kymmenenneksi. Joukkueen paras pistemies oli João Santos (11,2 pistettä / ottelu), paras levypallomies Élvis Évora (5,2) ja paras syöttäjä Filipe da Silva (3,2). Joukkuetta valmensi Valentin Melnitšuk. Liettuassa pelatuissa EM-kisoissa 2011 Portugali hävisi kaikki viisi alkulohkon otteluaan. == Lähteet == Luokka:Portugalin koripallo Luokka:Koripallomaajoukkueet
Jättiläiskoala

Jättiläiskoala (Phascolarctos stirtoni) eli pleistoseenikaudella. Kooltaan se oli kolmanneksen kookkaampi kuin nykyisin elävä koala. Kokoeroa lukuun ottamatta jättiläiskoala poikkesi siitä kuitenkin hyvin vähän. Jotkin tutkijat ovatkin sitä mieltä, että nykyiset ja pleistoseenikaudella eläneet koalat ovat samaa lajia, eläimen koko on vain ajan saatossa pienentynyt. Elintavoiltaankin jättiläiskoala on muistuttanut nykyään elävää koalaa. Kuten monet muutkin australialaiset pleistoseenikauden suuret pussieläimet, jättiläiskoala kuoli sukupuuttoon noin 50 000 vuotta sitten. == Lähteet == * Luokka:Esihistorialliset pussieläimet Luokka:Pleistoseenin sukupuuttoon kuollut megafauna Luokka:Koalat
Moero

Moero oli sairaalalaiva, jonka Neuvostoliiton pommikoneet upottivat Itämerellä toisessa maailmansodassa syyskuussa 1944. Flensburger Schiffsbau-Gesellschaft rakensi aluksen Compagnie Maritime Belge du Congo -yhtiölle Belgian ja Kongon väliseen laivaliikenteeseen. Alus laskettiin vesille 15. maaliskuuta 1937. Saksalaisten aloittaessa hyökkäyksensä 10. toukokuuta 1940 alus oli Antwerpenissa. Se siirtyi Bordeaux’hon, jossa se jäi saksalaisten käsiin. Syyskuussa 1940 Moero nimettiin H16:ksi. Alus ajoi maaliskuussa 1943 karille Hangon edustalla, minkä jälkeen se oli Helsingissä telakalla korjattavana. Sairaalalaivaksi muunnettu Moero lähti 21. syyskuuta 1944 Tallinnasta kohti Saksaa merkittynä punaisella ristillä, mutta 22. syyskuuta neuvostoliittolaiset pommikoneet upottivat sen. Laivalla oli arviolta 700 haavoittunutta ja 500 pakolaista, joista 655 kuoli tapauksen aikana.M/S Moero wrecksite.eu. Viitattu 11.8.2016 == Katso myös == * Goya * Wilhelm Gustloff ==Lähteet== Luokka:Sairaalalaivat Luokka:Laivaonnettomuudet
Legio IIII Flavia Felix

Legio IIII Flavia Felix, joskus myös Legio IV Flavia Felix () oli Vespasianuksen perustama roomalainen legioona. Vitelliusta kannattanut Legio IIII Macedonica lakkautettiin ja Legio IIII Flavia Felix perustettiin sen tilalle. Legioonan ensimmäinen tukikohta oli Burnum Dalmatiassa, mutta se siirrettiin myöhemmin Singidunumiin. Vuonna 88 Legio IIII Flavia Felix osallistui Domitianuksen Daakian sotaan, jossa se taisteli ainakin Tapaen taistelussa. Se osallistui myös Trajanuksen Daakian sotaan ja jäi sen jälkeen Daakiaan varuskunnaksi, kunnes keisari Hadrianus komensi legioonan takaisin Singidunumiin. Vuoden 193 sisällissodassa legioona kannatti Septimius Severusta. Legio IIII, tai sen alaosastoja taisteli useissa sodissa vielä 200-luvulla pääasiallisesti Tonavan rannoilla, mutta osallistui hautalöytöjen perusteella ainakin myös Sassanideja vastaan käytyyn sotaretkeen nykyisen Syyrian alueella. Legioona oli vielä 300-luvun alkupuolella toiminnassa Moesia Superiorissa, mutta maininnat siitä historiallisista lähteistä loppuvat ennen vuotta 400. == Lähteet == * Legio IIII Flavia Felix - Livius.org luokka:Roomalaiset legioonat
Hayley Tullett

Hayley Tullett (o.s. Parry, s. 17. helmikuuta 1973 Swansea) on brittiläinen keskimatkojen juoksija. Tullett karsiutui Pariisin sisäratojen MM-kisoissa 1997 800 metrin juoksun välierissä ajalla 2.04,40. Vuonna 1999 hän meni naimisiin seiväshyppääjä Ian Tullettin kanssa. Samana vuonna hän sijoittui neljänneksikymmenenneksi Belfastin maastojuoksun MM-kisoissa lyhyellä matkalla ja karsiutui Sevillan MM-kisoissa 1 500 metrin juoksun alkuerissä ajalla 4.05,72. Seuraavana vuonna hän juoksi Vilamouran maastojuoksun MM-kisoissa lyhyellä matkalla kolmanneksikymmenenneksiyhdeksänneksi ja Sydneyn olympialaisissa 1 500 metrin juoksussa yhdenneksitoista. Lissabonin sisäratojen MM-kisoissa 2001 hän oli 3 000 metrin juoksussa kahdeksas ajalla 8.45,36 ja myöhemmin samana vuonna karsiutui Edmontonin ulkoratojen MM- kisoissa 1 500 metrin välierissä. 2002 hän juoksi Wienin sisäratojen EM- kisoissa matkan yhdeksänneksi, mutta Münchenin ulkoratojen EM-kisoissa hän karsiutui alkuerissä. Tullett voitti vuonna 2003 Euroopan sisäratojen cupin 1 500 metrillä. Myöhemmin samana vuonna hän sijoittui kymmenenneksi Birminghamin sisäratojen MM-kisoissa 3 000 metrillä ja kolmanneksikymmenenneksiviidenneksi Lausannen maastojuoksun MM-kisoissa lyhyellä matkalla. Hän voitti samana vuonna maansa mestaruuden 1 500 metrillä, juoksi Euroopan cupissa 3 000 metrillä toiseksi ja voitti Pariisin MM-kisoissa MM-pronssia 1 500 metrillä ajalla 3.59,95. Kauden lopussa hän juoksi kolmanneksi IAAF:n yleisurheilufinaalissa samalla matkalla. Seuraavana vuonna hän karsiutui Budapestin sisäratojen MM-kisoissa 3 000 metrin alkuerissä. Ateenan olympialaisissa hän karsiutui 1 500 metrin välierissä ja kauden lopussa IAAF:n yleisurheilufinaalissa hän oli 1 500 metrillä yhdestoista. Melbournen Kansainyhteisön kisoissa 2006 hän karsiutui 800 metrin välierissä ajalla 2.02,44, mutta voitti 1 500 metrillä pronssia. ==Henkilökohtaiset ennätykset== * 400 metrin juoksu: 55,6 (1997) * 800 metrin juoksu: 2.00,49 (2003) * 1 500 metrin juoksu: 3.59,95 (2003) * Mailin juoksu: 4.48,88 (1995) * 3 000 metrin juoksu: 8.45,39 (2000) * Kahden mailin juoksu: 9.49,73 (1999) ==Lähteet== * Luokka:Brittiläiset keskimatkojen juoksijat Luokka:Vuonna 1973 syntyneet Luokka:Elävät henkilöt
Slite (varustamo)

Rederi AB Slite oli ruotsalainen laivavarustamo, joka meni konkurssiin huhtikuussa 1993. Varustamo oli Viking Linen osakasvarustamo ja sen ainoa ruotsalaisvarustamo. == Historia == Slite oli alun perin rahtilaivavarustamo, mutta 1950-luvun lopun huonot suhdanteet rahtilaivaliikenteessä saivat varustamon etsimään uusia liiketoimintamahdollisuuksia orastavasta autolauttaliikenteestä. Niinpä vuonna 1959 yksi varustamon ns. pykälälaivoista, M/S Slite muutettiin autolautaksi. Alukseen mahtui 235 matkustajaa ja 30 henkilöautoa.Eliasson 2005, s. 22. Alus asetettiin kesäkuussa 1959 liikenteeseen Simpnäsin ja Maarianhaminan väliselle reitille.Eliasson 2005, s. 17. Vuonna 1964 varustamo sai ensimmäisen uudisrakennuksensa M/S Apollon ja aloitti sillä liikenteen Ahvenanmaan pohjoispuolitse Uuteenkaupunkiin. Tuolloin Suomessa ei kotimaanliikenteen ns. cabotage-lupia myönnetty ulkomaisille varustamoille, joten reitti Ruotsista Ahvenanmaan kautta Manner-Suomeen ei ollut mahdollinen. Reitti jäi lyhytikäiseksi, ja jo saman vuoden syksyllä Apollo siirtyi liikennöimään Kapellskäristä vuorotellen Maarianhaminaan ja Paraisille. Apollo sai luvan kotimaanliikenteeseen vasta selvitettyään ainoana aluksena vaikean jäätalven aikaiset huoltoyhteydet Paraisten ja Ahvenanmaan välillä kevättalvella 1966. Vuonna 1966 kiristynyt kilpailu ajoi Sliten yhteistyöhön kahden muun varustamon, Rederi Ab Vikinglinjenin ja Ålandsfärjan Ab:n kanssa. Tällöin perustettiin markkinointiyhtiö Vikinglinjen Ab markkinoimaan kolmen yhteistyötä tekevän varustamon laivoja yhteisen Viking Line -tavaramerkin alla. Yhteisyritys säilyi aina vuoden 1994 kevääseen astiEliasson 2005, s. 37., jolloin se jäi Sliten konkurssin seurauksena SF Linen (nykyinen Viking Line, alun perin Ålandsfärjan Ab) haltuun. Slite ajautui konkurssiin 7. huhtikuuta 1993. 1980-luvun lopussa ja 1990-luvun alussa varustamo oli investoinut uusin aluksiin M/S Athena, M/S Kalypso ja M/S Europa. Laman iskiessä Suomeen ja Ruotsiin 1980-luvun lopussa Athenaa ja Kalypsoa rakentanut Wärtsilä Meriteollisuus meni konkurssiin, minkä seurauksena alusten hinnat nousivat huomattavasti. Laman syventyessä Sveriges Riksbankin oli pakko laskea Ruotsin kruunu kellumaan 19. marraskuuta 1992Eliasson 2005, s. 85., minkä seurauksena kruunu devalvoitui jo aiemmin kellumaan päästetyn Suomen markan tavoin. Tämän seurauksena Sliten saksalaiselta telakalta tilaaman M/S Europan hinta nousi noin 20 prosenttia, mikä johti siihen, että yksi Sliteä rahoittaneesta pankeista, Nordbanken, katsoi ettei se enää voi olla mukana rahoittamassa aluksen hankintaa.Eliasson 2005, s. 86. Nordbankenin päätös pakotti Sliten luopumaan Europasta, mutta sekään ei enää pelastanut varustamoa, vaan se siis ajautui muutaman kuukauden kuluttua konkurssiin. ==Aluksia== *M/S Slite 1959–1963 *M/S Boge 1961–1963 *M/S Apollo (1) 1964–1967 *M/S Apollo (2) 1970–1976 *M/S Diana 1974–1979 *M/S Diana II 1979–1992 *M/S Olympia 1986–1993 *M/S Athena 1989–1993 *M/S Kalypso 1990–1994 *M/S Europa (ei lunastettu, vuokrattiin Silja Linelle) == Lähteet == * === Viitteet === Slite
Masako Chiba

Masako Chiba (, s. 18. heinäkuuta 1976) on japanilainen kestävyysjuoksija. Chiba voitti Ateenan MM-kisoissa 1997 MM-pronssia 10 000 metrin juoksussa ajalla 31.41,93. Myöhemmin samana vuonna hän juoksi GP-finaalissa seitsemänneksi 5 000 metrin juoksussa ajalla 15.32,45. Seuraavana vuonna hän sijoittui neljänneksi Sydneyn maratonilla ajalla 2.37.44. Vuonna 1999 hän oli viides Tokion maratonilla ajalla 2.29.00 ja 2001 hän voitti Sapporon maratonin. Vuonna 2002 hän juoksi Chicagon maratonilla yhdeksänneksi ja Pariisin MM-kisoissa 2003 voitti maratonin MM-pronssia ajalla 2.25.08. Seuraavana vuonna hän oli Osakan maratonilla toinen, voitti Hokkaidon maratonin ja sijoittui Tokion maratonilla neljänneksi. Vuonna 2005 hän voitti Hokkaidon maratonin ja juoksi Chicagon maratonilla kolmanneksi. Vuonna 2006 hän oli Hokkaidon maratonilla yhdestoista.http://marathoninfo.free.fr/athletes/chiba.htm ==Ennätykset== * 5 000 metrin juoksu: 15.20,58 (1997) * 10 000 metrin juoksu: 31.20,46 (1996) * 10 kilometrin maantiejuoksu: 31.51 (2004) * 15 kilometrin maantiejuoksu: 49.03 (2004) * 20 kilometrin maantiejuoksu: 1.06.15 (2005) * Puolimaraton: 1.09.27 (1999) * 25 kilometrin maantiejuoksu: 1.23.35 (2005) * 30 kilometrin maantiejuoksu: 1.40.35 (2003) * Maraton: 2.21.45 (2003) ==Lähteet== Luokka:Japanilaiset kestävyysjuoksijat Luokka:Vuonna 1976 syntyneet Luokka:Elävät henkilöt
Miesha McKelvy-Jones

Miesha McKelvy-Jones (s. 26. heinäkuuta 1976) on yhdysvaltalainen entinen 100 metrin aitajuoksija. McKelvy-Jones voitti 1999 Pan-Amerikan kisoissa pronssia 100 metrin aidoissa. Samana vuonna hän karsiutui Sevillan MM-kisoissa toisissa alkuerissä ajalla 12,98. Pariisin MM-kisoissa 2003 hän voitti lajissa MM- pronssia ajalla 12,67. Myöhemmin samana vuonna hän juoksi IAAF:n yleisurheilufinaalissa kolmanneksi. ==Ennätykset== * 100 metrin juoksu: 11,40 (2000) * 110 metrin aitajuoksu: 12,51 (2003) ==Lähteet== * McKelvy-Jones, Miesha McKelvy-Jones, Miesha McKelvy-Jones, Miesha
Empaattinen reflektio

Empaattinen reflektio on psykoterapiassa ja psykiatriassa käytetty menetelmä, jossa terapeutti sanoittaa asiakkaan sisäisen kokemuksen. Tavoitteena on tarjota asiakkaalle uusia näkökulmia itseensä ja kokemuksiinsa. Empatia itsessään voi lisäksi edistää parantumista.Weiste, E. H. & Voutilainen, L. H.: Empatian ja erimielisyyden ilmaiseminen psykoterapiassa: Vuorovaikutustutkimuksen näkökulma. Teoksessa Aktiivisen empaattisen reflektion avulla terapeutti osoittaa kuuntelevansa potilasta, jolloin potilas tietää tulevansa ymmärretyksi. == Lähteet == Luokka:Psykoterapia
Claude de Villars

Claude Louis Hector, Villarsin herttua (8. toukokuuta 1653 Moulins – 17. kesäkuuta 1734 Torino) oli Ranskan marsalkka ja vuodesta 1733 marsalkkakenraali. Villars astui Ranskan armeijan palvelukseen vuonna 1671. Hän osallistui Ranskan–Hollannin sodassa Maastrichtin piiritykseen 1673 ja vuonna 1674 hän sai ratsuväkirykmentin komennettavakseen ja everstin arvon. Ranskan–Hollannin sodan jälkeen Villars toimi diplomaattisissa tehtävissä Baijerissa, mutta yhdeksänvuotisen sodan sytyttyä hän palasi armeijan palvelukseen 1690. Hän komensi Flanderissa operoineen armeijan ratsuväkeä, mutta sodan loppupuolella hänet lähetettiin Wieniin, jälleen diplomaattina. Espanjan perimyssodan aikana Villars saavutti suurimmat menestyksensä: hän johti Ranskan armeijan voittoihin keisarillisista Käferholzissa (1702) ja Höchstädtissä (1703). Käferholzin voiton vuoksi hänet ylennettiin Ranskan marsalkaksi vuonna 1703. Villars johti Ranskan armeijaa Malplaquetin taistelussa 11. päivänä syyskuuta vuonna 1709. Taistelun aikana hän haavoittui pahasti jalkaan. Ranskan jouduttua alakynteen sodassa, Villars sai johdettavakseen Pohjois-Ranskassa armeijan, jonka tehtävänä oli torjua liittokunnan armeijoiden eteneminen Ranskaan. Vuonna 1712 Villars löi Eugen Savoijilaisen johtaman armeijan Denainin taistelussa, pysäyttäen vihollisen etenemisen Ranskaan. Puolan perimyssodan syttyessä Villars sai marsalkkakenraalin arvon, mutta kuoli pian sodan sytyttyä vuonna 1734 Torinossa. == Lähteet == Luokka:Ranskan marsalkat Luokka:Ranskan akatemian jäsenet Luokka:Ranskalaiset herttuat Luokka:Vuonna 1653 syntyneet Luokka:Vuonna 1734 kuolleet
Intiansitrusheinä

Intiansitrusheinä eli malabarinsitrusheinäHyötykasviyhdistys viitattu 5.4.2012 tai sitruunaruoho (Cymbopogon citratus) on monivuotinen trooppinen heinäkasvi sitrusheinien suvussa. Sitä viljellään laajalti maustekasvina. Sitä kasvatetaan myös lauhkealla vyöhykkeellä yksivuotisena, koska se ei kestä pakkasta. Intiansitrusheinää käytetään paljon aasialaisessa ruoanlaitossa, etenkin thaimaalaisessa keittiössä. Mausteena käytettäessä siinä on mieto sitruunan maku. Kasvi on kotoisin Malesian saaristosta. == Lähteet == == Aiheesta muualla == * United States Department of Agriculture (USDA): Cymbopogon citratus * Flora of China: Cymbopogon citratus * Centre for Agriculture and Biosciences International (CABI): Cymbopogon citratus (citronella grass) * Gernot Katzer's Spice Pages: Lemon Grass (Cymbopogon citratus) Luokka:Heinäkasvit Luokka:Maustekasvit
Colonia

Colonia oli alkujaan roomalainen kolonia, joka perustettiin vasta vallatulle alueelle. Myöhemmin coloniat menettivät sotilaallisen tarkoituksensa ja colonia alkoi tarkoittaa kaupunkien hierarkiassa korkeinta tasoa, municipiumin yläpuolella. Esimerkkejä kuuluisista colonioista: * Julia Paterna Sextanoum, Julius Caesarin perustama kaupunki Galliassa. Nykyinen Arles. * Colonia Claudia Ara Agrippinensium, oli alkujaan vanha germaaninen kaupunki joka sai uuden nimen. Nykyinen Köln. * Aelia Capitolina, rakennettiin Jerusalemin raunioiden päälle vuonna 131. * Eboracum, kaupungista tehtiin colonia Caracallan aikana. Nykyinen York. * Colonia Julia Augusta Cassandrensis, Kassandreia roomalaisaikana * Colonia Julia Nobilis Cnossus, Knossos roomalaisaikana Luokka:Rooman valtakunta
Jalkapallon naisten maailmanmestaruuskilpailut 2007

Vuoden 2007 jalkapallon naisten maailmanmestaruuskilpailut olivat viidennet FIFA:n järjestämät naisten maailmanmestaruuskilpailut. Ne pelattiin Kiinassa 10.–30. syyskuuta 2007. Otteluita pelattiin viidessä eri kaupungissa: Chengdu, Hangzhou, Shanghai, Tianjin ja Wuhan. ==Pelipaikat== Tianjin Tianjin Tianjin Olympic Centre Stadium Kapasiteetti: 60 000 Wuhan Wuhan Stadium Kapasiteetti: 55 000 Hangzhou Chengdu Shanghai Yellow Dragon Sports Center Chengdu Sports Centre Hongkou Stadium Kapasiteetti: 51 000 Kapasiteetti: 40 000 Kapasiteetti: 33 000 200px == Alkulohkot == === Lohko A === === Lohko B === === Lohko C === === Lohko D === ==Pudotuspelit== {{Turnauspuu8 |22. syyskuuta – Wuhan| |3 | |0 |23. syyskuuta - Wuhan| |1 | |0 |22. syyskuuta - Tianjin| |3 | |0 |23. syyskuuta - Tianjin| |3 | |2 |26. syyskuuta – Tianjin| |3 | |0 |27. syyskuuta - Hangzhou| |0 | |4 |30. syyskuuta – Shanghai| |2 | |0 |30. syyskuuta - Shanghai| |1 | |4 }} ==Maalintekijät== ===Parhaat maalintekijät=== * 7 maalia: ** Marta (Brasilia) * 6 maalia: ** Ragnhild Gulbrandsen (Norja) ** Abby Wambach (Yhdysvallat) * 5 maalia: ** Birgit Prinz (Saksa) ** Cristiane (Brasilia) * 4 maalia: ** Lisa De Vanna (Australia) ** Kelly Smith (Englanti) ** Renate Lingor (Saksa) * 3 maalia: ** Christine Sinclair (Kanada) ** Sandra Smisek (Saksa) ===Hattutemput=== * Birgit Prinz (Saksa), alkulohkon ottelussa Argentiinaa vastaan * Sandra Smisek (Saksa), alkulohkon ottelussa Argentiinaa vastaan * Ragnhild Gulbrandsen (Norja), alkulohkon ottelussa Ghanaa vastaan == Lähteet == * * == Aiheesta muualla == * FIFA:n kisasivu Luokka:Jalkapallon naisten maailmanmestaruuskilpailut Luokka:Kiinan jalkapallo Luokka:Vuoden 2007 jalkapallo Luokka:Kiinan urheilutapahtumat
Ilmola

Ilmola voi tarkoittaa seuraavia: ;paikkoja: * Ilmola, Ilmajoen ruotsinkielinen nimi * Ilmola, kylä Keminmaan kunnassa * Ilmola, kylä Leningradin alueella Venäjällä ;henkilöitä: * Paavo Ilmola (1911–1986), kenraaliluutnantti * Ilkka Ilmola (s. 1940), kenraaliluutnantti, Paavo Ilmolan poika
Kulla

Kulla voi tarkoittaa seuraavia: * Kullaa (), Ulvilaan liitetty entinen Suomen kunta * Kulla, kylä Dragsfjärdissä Kemiönsaarella * Heikki Kulla (s. 1950), suomalainen oikeustieteilijä ja professori * Matti Kulla (s. 1945), suomalainen koripallovaikuttaja
BBC Parliament

BBC Parliament on brittiläinen televisiokanava, jonka omistaa maan yleisradioyhtiö BBC. Kanavan ohjelmisto koostuu Britannian parlamentin, Skotlannin parlamentin sekä Walesin ja Pohjois-Irlannin aluehallinnon ja kaikkien lakiasäätävien elinten kokouksista. BBC Parliament lähettää raportteja Britannian suurimpien puolueiden ja Trades Union Congressin vuosittaista kokouksista ja Euroopan parlamentista. Vuodesta 1992 vuoteen 1998 asti kanava tunnettiin nimellä The Parliamentary Channel, jota operoi United Artist Cable, ja jonka rahoituksesta vastasivat brittiläiset kaapeli-tv operaattorit. BBC hankki The Parliamentary Channelin vuonna 1998 nimeten sen uudelleen BBC Parliamentiksi. BBC:n omistamana kanava aloitti uudelleen 23. syyskuuta 1998. Nykyisin BBC Parliament on saatavilla kaapelissa, satelliitissa sekä antenniverkossa. == Lähteet == == Aiheesta muualla == * BBC Parliamentin kotisivu Parliament Luokka:Yhdistyneen kuningaskunnan parlamentti
Wallacen linja

Wallacen linja on Indonesian saariston poikki kulkeva, brittiläisen Alfred Russel Wallacen (1823–1913) havaitsema raja, joka erottaa toisistaan intialaisen ja australialaisen eläinmaantieteellisen alueen. Linjan eteläosa kulkee Balin ja Lombokin, pohjoisosa Borneon ja Celebesin välistä. Wallace havaitsi, että linjan vastakkaisilla puolilla läheistenkin saarten eläimistö poikkeaa suuresti toisistaan ja esimerkiksi pussieläimiä esiintyy vain linjan itäpuolella, Wallaceaksi kutsutussa osassa saaristoa. Myöhemmin ilmeni, että samassa kohdassa saariston poikki kulkee syvänne, joka muodostaa samalla Aasian ja Australian mannerjalustojen välisen rajan. Tämä selittää myös linjan eläinmaantieteellisen merkityksen. Jääkaudella meren pinta oli lähes sata metriä nykyistä alempana, jolloin linjan länsipuoliset saaret, kuten Sumatra, Jaava, Borneo ja Bali, olivat osa Aasian mannerta, mutta Wallacen linjan kohdalla oli silloinkin syvä salmi. Täten aasialaiset eläimet pääsivät helposti levittäytymään näille saarille, mutta eivät idemmäksi. Samaten Australian eläimistöllä on useita yhtäläisyyksiä linjan itäpuolisten saarten kanssa, joihin on ollut aikaisemmin maayhteys. Esimerkiksi useita kengurulajeja tavataan Uudessa-Guineassa, ja alueen linnustossa on paljon yhtäläisyyksiä. == Katso myös == * Australaasia * Meganesia * Sundamaa == Lähteet == == Aiheesta muualla == * Mr. Wallace's Line Discover 1997 Luokka:Eläinmaantiede
Hughie Thomasson

Hughie Thomasson (13. elokuuta 1952, Florida, USA – 9. syyskuuta 2007, Brooksville, Florida, USA) oli yhdysvaltalainen kitaristi ja laulaja. Hän oli jäsenenä ja lauluntekijänä Southern Rockia soittavissa yhtyeissä The Outlaws ja Lynyrd Skynyrd. Useimmat The Outlawsin lauluista ovat hänen käsialaansa, kuten mm. "There Goes Another Love Song" ja "Green Grass and High Tides". Hughie Thomasson menehtyi saatuaan sydänkohtauksen kotonaan Brooksvillessa, Floridassa 9. syyskuuta 2007. == Aiheesta muualla == * * http://www.outlawsmusic.com - The Outlaws * http://www.lynyrdskynyrd.com - Lynyrd Skynyrd * http://www.lynyrdskynyrdhistory.com - Lynyrd Skynyrd History Luokka:Yhdysvaltalaiset kitaristit Luokka:Vuonna 1952 syntyneet Luokka:Vuonna 2007 kuolleet
Jerry Finn

Jerry Finn (k. 21. elokuuta 2008) oli yhdysvaltalainen musiikkituottaja, joka työskenteli sellaisten yhtyeiden albumeilla kuten AFI, blink-182, Alkaline Trio, MxPx, Rancid, Green Day ja The Offspring. Hän kuoli 38-vuotiaana aivoverenvuodon kärsittyään. == Tuotetut albumit == *Green Day - Dookie (1994) (vain miksaus) *Pennywise - About Time (1995) *Rancid - ...And Out Come the Wolves (1995) *The Daredevils - Hate You (1996) *Fastball - Make Your Mama Proud (1996) *Smoking Popes - Destination Failure (1997) *Rancid - Life Won't Wait (1998) (vain miksaus) *Superdrag - Head Trip in Every Key (1998) *blink-182 - Enema of the State (1999) *Fenix*TX - Fenix*TX (1999) *blink-182 - The Mark, Tom, and Travis Show: The Enema Strikes Back (2000) *The Marvelous 3 - ReadySexGo! (2000) *MxPx - The Ever Passing Moment (2000) *blink-182 - Take Off Your Pants And Jacket (2001) *Fenix*TX - Lechuza (2001) *Sum 41 - All Killer No Filler (2001) *Green Day - International Superhits! (2001) (toinen tuottaja) *Bad Religion - The Process of Belief (2002) (vain miksaus) *Box Car Racer - Box Car Racer (2002) *MxPx - Ten Years and Running (2002) *AFI - Sing the Sorrow (2003) (toinen tuottaja) *Alkaline Trio - Good Mourning (2003) (vain miksaus) *blink-182 - blink-182 (2003) *Vendetta Red - Between the Never and the Now (2003) *Marjorie Fair - Self Help Serenade (2004) *Morrissey - You Are the Quarry (2004) *Alkaline Trio - Crimson (2005) *The Offspring - Greatest Hits (2005) *blink-182 - Greatest Hits (2005) *AFI - Decemberunderground (2006) *+44 - When Your Heart Stops Beating (2006) (toinen tuottaja ja miksaus) *Eisley - Room Noises *Sparta - Wiretap Scars (2002) == Lähteet == Luokka:Yhdysvaltalaiset musiikkituottajat Luokka:Syntymävuosi puuttuu Luokka:Vuonna 2008 kuolleet
Rishon LeZion

Rishon LeZion () on kaupunki Israelissa Keski-Israelin hallintoalueella Tel Avivin eteläpuolella. Kaupungin perustivat Venäjältä saapuneet juutalaiset siirtolaiset vuonna 1882 ja se on kasvanut sittemmin huomattavasti. Vuoden 2018 lopussa Rishon LeZionin asukasluku oli 251 719\. ==Maantiede== Rishon LeZion sijaitsee Välimeren rannikolla Tel Avivin metropolialueen eteläpuolella. Sen hallinnolliseen suuralueeseen kuuluu 117 km² ja itse kaupunkiin 58,6 km². ==Historia== Rishon LeZionin perustivat kymmenen Venäjältä saapunutta juutalaista siirtolaista vuonna 1882. Siirtokunnan nimi oli viittaus Jesajan kirjan kohtaan 41:27. Siirtolaiset ajautuivat nopeasti vaikeuksiin maatalouden käynnistämisen kanssa kulujen osoittautuessa odotettua korkeammiksi. Suuri ongelma oli esimerkiksi alueen matalat kaivot, joiden takia vettä jouduttiin tuomaan paikalle kameleilla. Lopulta apua pyrittiin saamaan Euroopan juutalaisyhteisöiltä. Uusia syvempiä kaivoja alkoikin rahoittaa Edmond James de Rothschild, joka lähetti paikalle myös maatalousasiantuntijoitaan. Aiemmin viljelty vilja vaihtui viinirypäleisiin ja hedelmiin. Vuonna 1889 Rotchild perusti Rishon LeZioniin suuren viinikellarin. 1880-luvulla paikalle avautuivat myös ensimmäiset heprealainen päiväkoti ja peruskoulu. Israelin lippua liputettiin ensi kertaa vuonna 1885 paraatissa Rishon LeZionissa ja paikalliset koululaiset järjestivät myös ensiesityksen Israelin sittemmälle kansallislaululle Hatikvalle vuonna 1887. Asutuskeskus kasvoi ja vuonna 1917 sen asukasluku oli jo 2 130 ja vuonna 1948 noin 10 500\. Siirtolaisia tuli Itä-Euroopasta ja Jemenistä. Rishon LeZion on sittemmin kasvanut etenkin suurien pohjavesivarantojensa, vapaan maan ja viereisen Tel Avivin kasvun myötä. Rishon LeZionista tehtiin kaupunki vuonna 1950. ==Väestö== Rishon LeZionin asukasluku vuoden 2018 lopussa oli 251 719. Noin kolme neljäsosaa paikallisista on syntynyt Israelissa. ==Lähteet== ==Aiheesta muualla== * Virallinen sivu Luokka:Israelin kaupungit
J. V. Hakkinen

Juho Villehard (J. V.) Hakkinen (ent. Kalliojärvi, 4. huhtikuuta 1872 Kuhmoinen – toukokuu 1918 Viipuri) oli suomalainen seppä, joka toimi SDP:n kansanedustajana vuosina 1917–1918. Viitattu 3.12.2007. Sisällissodan aikana Hakkinen oli kansanvaltuuskunnan elintarvikeosaston päällikkö, ja hänet teloitettiin Viipurissa toukokuussa 1918. == Elämä == Kuhmoisten Kaukolassa syntynyt Hakkinen työskenteli seppänä Korpilahdella vuoteen 1894 ja sen jälkeen Pirkkalassa, kunnes muutti Kiukaisten Paneliaan 1898. Vuonna 1906 Hakkinen oli perustamassa Panelian työväenyhdistystä, jonka puheenjohtajana hän toimi 1915 saakka. Hakkisen ansioina pidetään muun muassa yhdistyksen lainakirjastoa sekä 1908 valmistunutta Panelian työväentaloa. Hakkinen oli muun muassa Rauman Osuuskaupan hallintoneuvoston jäsen, ja toimi Satakunnan Osuuskauppaliiton puhujana. Hän oli myös Kiukaisten kuntakokouksen jäsen. Hakkinen valittiin kansanedustajaksi vuonna 1916. Istuntokausi alkoi vasta huhtikuussa 1917, ja päättyi eduskunnan hajottamiseen heinäkuussa, jonka jälkeen Hakkinen valittiin vielä uudelleen lokakuussa 1917 järjestetyissä eduskuntavaaleissa. Sisällissodan aikana Hakkinen toimi kansanvaltuuskunnan elintarvikeasiain osaston päällikkönä elintarvikeasian valtuutetun Oskari Tokoin alaisuudessa. Huhtikuun alussa punaisten johto evakuoitiin Viipuriin, jossa Hakkinen myöhemmin jäi valkoisten vangiksi. Hän sai kenttäoikeudelta kuolemantuomion ja teloitettiin Viipurin vankileirillä toukokuussa. Hakkinen oli yksi sodan jälkiselvittelyjen yhteydessä teloitetusta viidestä istuvasta sosialidemokraattien kansanedustajasta. == Perhe == Hakkisen vanhemmat olivat loinen Wilhelm (Ville) Kalliojärvi (s. 1849) ja Gustafva Joonaantytär (s. 1849). Hakkisen ensimmäinen puoliso oli Kauvatsalla syntynyt Amanda Loviisa Juhontytär (1871–1903), jonka kanssa hän avioitui 1895. Amandan kuoltua Hakkinen solmi vuonna 1905 avioliiton panelialaisen Ida Amanda Andellin (1885–1956) kanssa. == Lähteet == Luokka:Kansanedustajat Luokka:Kiukaisten kunnanvaltuutetut Luokka:Suomen Sosialidemokraattisen Puolueen poliitikot Luokka:Turun läänin pohjoinen vaalipiiri Luokka:Suomen sisällissodan punaiset Luokka:Suomen sisällissodan terrorin uhrit Luokka:Vuonna 1872 syntyneet Luokka:Vuonna 1918 kuolleet